Curs online: Internacionalització de projectes del sector cultural i creatiu – Associació Professional de Teatre per a Tots els Públics
Curs online: Internacionalització de projectes del sector cultural i creatiu
15 juliol, 2020Escrit per Practiques
Interseccions és un cicle de trobades obertes a tothom per a explorar les connexions entre l’art, la cultura, l’emprenedoria, els negocis i el disseny. A través de diversos seminaris, Interseccions comparteix experiències i coneixements sobre aquests àmbits i com les seves sinergies poden generar un impacte social favorable i contribuir a millorar la vida a les ciutats.
Organitzades en el marc dels programes SMATH i CHEBEC, les sessions de juliol es realitzaran en format online a través de la plataforma Zoom. L’última trobada d’aquest mes serà el dijous 16 de juliol i se centrarà en la Internacionalització de projectes del sector cultural i creatiu.
Keynote sobre el programa de la UE per a l’impuls de les indústries culturals i creatives Europa Creativa – Carolina Fenoll (Europa Creativa, subprograma Cultura).
Aspectes clau a considerar al cocrear un projecte de cooperació europeu – Toni González (consultor per a la mobilitat i la internacionalització del sector). Es presentaran les tres eines de suport a la internacionalització cocreades en el marc del projecte CHEBEC.
Taller sobre com cocrear un projecte del programa Europa Creativa Cultura, facilitat per Toni González.
Formació, Noticies, Public, TTP
Recull de convocatòries de Premis Nacionals